Den Vest-Sjællandske Avis, 1835-08-07
Commodore Ros foretog en Excursion for at opdage den magnetiske Pol, for at finde dette hemmelighedsfulde Sted havde han forhen henvendt sine Undersøgelser paa den sydlige Kyst, men da han havde anstillet en Mængde maanetiske Observationer i Vinterens Forløb, saa besluttede han nu af søge efter den paa den nordlige. - Han begav sig paa Reisen og opslog sit Natteqvarteer under 690 34 45 N. B. og 94, 54 237 V. L., Veiret var klart og saa gunstigt, at det var ret opmuntrende til at fortsætte Touren hen til det Sted, hvor efter Beregningerne denne maanetiske Pol maatte forefindes, imidlertid bleve de hindrede noget af Taage og Snee, den 31te Mai Kl. 8 om Morgenen opsloge de deres Leier, efter at have tilbagelagt en Strækning af 13 engelske Mile og vare nu 14 saadanne Mile borte fra dette Sted ifølge Beregningerne. Jeg var, siger Hr. Ros, nu saa begiærlig og ængstelig efter at naae Maalet, at jeg ikke kunde lide den mindste Hindring derfor eller Opsættelse. Jeg besluttede at lade den største Deel af Bagagen blive tilbage og ikke at tage andet med end det mindst uundværlige, for at ondt Veir eller andre Omstændigheder ikke skulde hindre os fra at naae Maalet Vi marscherede nu saa hurtigt afsted, som vor formindskede Byrde kunde tillade os, endelig den 1ste Juni Kl. 8 om Morgenen ankom vi til det udregnede Sted. Jeg formaaer neppe at skildre den overvættes Glæde jeg følte, da vi nu havde opnaaet det saa længe forønskede Formaal, vi syntes at have modtaget Belønningen for vor besværlige Reise, og at der var nu ikke andet tilbage for op at giøre end at vende om og triumpherende drage tilbage til vort Fødeland. – Den Egn hvor dette Sted befinder sig, ligger tæt ved Kysten; men omtrent en engelsk Miil ind i Landet, hæver Landet sig 5060 Fod høit som en Banke. Vi beklagede at der ikke var et Bierg i Nærheden, som kund minde om Opdagelsen; men Naturen havde ikke oprettet noget Monument for at betegne det Sted som Middelpunktet for een af dens største og mærkværdigste Kræfter i Naturen, og da vi selv ikke formaaede at giøre meget for at oprette et saadant, saa maatte vi lade os nøie med at betegne dette for Videnskaben saa yderst vigtige Sted saa nøie som mueligt ved mathematiske Tegn og Tal. Vi vare imidlertid saa heldige at forefinde nogle estimoiske Hytter i Nærheden deraf, som ikke vare forladte for lang Tid siden, havde de endog havt Beboere, saa havde det været umueligt for os at giør dem vor Opdagelse begribelig, og det var et Held for os, at de havde forladt dem, da vi nu kunde tage dem i Besiddelse og med større Beqvemmelighed tilendebringe vore Observationer. Kl. 6 om Aftenen opslog vi vor Leier paa en Jordtunge omtrent 1/2 engelsk Miil Vesten for disse forladte Smaahytter. Vi begyndte nu strax at anstille vore Observationer og fortsatte dem den største Deel af den følgende Dag. Detailerne af disse videnskabelige Undersøgelser har jeg meddeelt det Kongelige Videnskabers Selskab i London, og de blive udgivne i dets Transactioner. Det Sted hvor vort Observatorium stor, var saa nær ved den maanetiske Pol, som vore indskrænkede Hielpemidler vilde tillade os det; Magnetnaalens Jnclination, saaledes som jeg selv observerede den, udgjorde 89 39, saa at kun een Minut manglede i at den havde antaget en ganske lodret Stilling. At vi forresten befandt os i den største Nærhed af den maanetiske Pol om ikke lige ved den, udviste den totale Ubevægelighed af de horizontale Naale, som jeg havde medbragt; de bleve ophængte paa den forsigtigste Maade; men ikke een af dem udviste den ringeste Tilbøielighed til at forandre den Stilling hvori den engang var bragt. Saasnart jeg havde fuldendt mine Observationer, saa tilkaldte jeg mine Ledsagere for at giøre dem bekiendt med Resultaterne af vore videnskabelige Anstrængelser. Bi opplantede nu under giensidige Lykønskninger det brittiske Flag og toge paa sædvanlig Maneer den maanetiske Nordpol og det den omgivende Distrikt i Besiddelse i Storbrittanniens og Konge Wilhelm IVs Navn. De Kalksteenlag, som bedækkede Kysten gave os tilstrækkelige Hielpemidler i Hænderne til at opsætte et Mindemærke, vi opførte nu en Steendynge af temmelig Størrelse, og begravede derunder en Flaske, hvori vi deponerede en kort Beretning om vor vigtige Opdagelse. Vi beklagede at vi ikke formaaede at opføre en massivere Pyramide, som bedre kunde giøre Tidens og Eskimernes Ødelæggelser Modstand. Dette Steds Geographiske Bredde var 70, 5. 17 (altsaa omtrent en Grad sydligere end Nordkap; og ligesaa nordlig som Sorøe) og den vestlige Længde var 96 (Fortsættes.)